Fl-aħħar laqgħa tagħna f'Malta, iddiskutejna r-relazzjonijiet mat-Turkija u stedinna lill-Kummissjoni biex tkompli n-negozjati ma' Ankara bil-ħsieb li jiġi adottat Pjan ta' Azzjoni konġunt. Fid-dawl ta' rakkomandazzjoni pożittiva tal-Kummissjoni, issa ddeċidejt li nsejjaħ laqgħa tal-Kapijiet ta' Stat jew ta' Gvern tal-UE mat-Turkija nhar il-Ħadd li ġej (29 ta' Novembru). Il-laqgħa ser tkun pass importanti biex niżviluppaw ir-relazzjonijiet tagħna u biex nikkontribwixxu għall-ġestjoni tal-kriżi tal-migrazzjoni. Il-proċedimenti ser jibdew fl-16:00 fil-bini Justus Lipsius. Wara li nisimgħu lill-President tal-Parlament Ewropew ser immorru għal ritratt tal-grupp. Imbagħad ikollna s-sessjoni ta' ħidma tagħna mat-Turkija. Il-laqgħa ser tispiċċa bejn wieħed u ieħor fis-19:00. Ninsab tassew ħerqan li narakom u li jkollna diskussjoni produttiva mal-kontropartijiet Torok tagħna. Ara l-paġna tal-laqgħa